Tiltale for voldtægt efter straffelovens § 216, stk. 1, med påstand om fængselsstraf
Ret: Københavns Byret (1. instans)
Faggruppe: Straffesag — Almindelig domsmandssag
Sagsemner: Seksual forbrydelser;

/

Københavns Byret

D O M

afsagt den 18. maj 2021 i sag

SS 3-10078/2021
Anklagemyndigheden
mod
Tiltalte
CPR nr.

Sagens baggrund og parternes påstande

Der har medvirket domsmænd ved behandlingen af denne sag.

Anklageskriftet er modtaget den 23. april 2021.

Tiltalte er tiltalt for

voldtægt efter straffelovens § 216, stk. 1,
ved den 21. februar 2021 på et ikke nærmere fastlagt tidspunkt mellem ca. kl.
05.00 og kl. 07.00 i lejligheden på Adresse i København at have skaffet sig
vaginalt samleje med Forurettede, der ikke havde samtykket heri, og som følge
af søvn i kombination med alkoholindtag, befandt sig i en tilstand eller
situation, i hvilken hun var ude af stand til at modsætte sig handlingen, idet
tiltalte, mens Forurettede sov, trak hendes trusser ned og penetrerede hende
vaginalt, hvorved hun vågnede.

Anklagemyndigheden har nedlagt påstand om fængselsstraf.

Tiltalte har nedlagt påstand om frifindelse, subsidiært om rettens mildeste dom.

Forurettede har påstået, at tiltalte skal betale 59.890 kr. i erstatning. Beløbet er
opgjort således:

Svie og smerte 9.890,00 kr.
Godtgørelse for tort 50.000,00 kr. 
I alt 59.890,00 kr. 

Tiltalte har bestridt erstatningspligten og beløbets størrelse.

Std 75327



/

side 2

Forklaringer

Der er afgivet forklaring af tiltalte og vidnerne Forurettede, Vidne 1, Vidne 2,
Vidne 3 og Vidne 4. Forurettedes forklaringer er afgivet for lukkede døre.

Tiltalte har til retsbogen afgivet følgende forklaring:

"...
Tiltalte forklarede, at han husker den pågældende dag og aften. Han var til fest i
Forurettedes lejlighed. Han mødte Forurettede første gang på den pågældende
aften. Hans kammerater skulle til Forurettedes fest og spurgte ham, om han ville
med. Han sagde, at det ville han gerne, hvis han måtte. Kammeraterne spurgte
Forurettede, om de måtte tage en kammerat med. Forurettede bad om et bille-de
af tiltalte. Billedet blev taget og sendt over Snapchat. Han tænkte, at han måske
skulle godkendes. Forurettede og Vidne 1 godkendte ham. Tiltaltes kam-merater
var Person 1, Vidne 4 og Person 2. Han ankom til festen sammen med dem.
Kammeraterne kendte Forurettede i forvejen. De ankom til festen omkring kl.
21.00-21.30. De havde ikke drukket inden, de tog hen til festen. Han var helt
ædru. Det var en hyggefest, hvor de spillede beer-pong og drak alkohol. Det var
hans fornemmelse, at Forurettede også var ædru, da de ankom til lejligheden.
Til festen var også Vidne 1, Forurettedes kusine og kusinens kæreste. Kusinen
var kort ude på altanen for at ryge. De så ikke kusinens kæreste, da kusinen og
han var på kusinens værelse. De spillede bare beer-pong. De sad også i sofaen
og hygge-snakkede.

Han præsenterede sig selv for Forurettede, da han ankom. Han havde mødt
Vidne 1 for nogle år siden, men de huskede ikke hinanden, så han præsenterede
sig også for hende. Der var god stemning. Han fik maksimalt otte øl og et par
shots. Det var i tidsrummet fra de ankom til omkring kl. 5.00 om morge-nen.
Han følte sig en lille smule beruset, men han var klar i hovedet og kunne
formulere sig.

Festen var slut ca. kl. 5.00. De andre tog hjem ca. kl. 04.00-04.30. Person 1 tog
afsted ved 2-tiden. Person 1 blev hentet først, og transporten kom igen senere
og hentede resten af kammeraterne. Tiltalte blev der som den eneste sammen
med Forurettede. Kusinen og kusinens kæreste var på kusinens værelse.

Han og Forurettede havde ikke haft den store fysiske kontakt i løbet af aftenen,
men havde haft øjenkontakt. De talte godt sammen ude på altanen, både de to
alene, men også sammen med nogen af de andre, når de kom ud. Da de sad i
sofaen, rørte Forurettede ham på ydersiden af hans lår. Det var omkring kl.
3.00. De sad ved siden af hinanden i sofaen. De sad alle i sofaen på det tids-
punkt med undtagelse af Person 1, der var taget hjem. Da Forurettede rørte hans
lår, tænkte han, at det var et tegn på flirt. Det var som om, at det skulle være lidt
i skjul. Han holdt sine hænder i sit skød. Han kiggede ikke på Forurettede.



/

side 3

Hun havde hånden der i ca. 30 sekunder. Han tror, at hun fjernede hånden, fordi
der var en samtale, der tog hendes opmærksomhed. Han og Forurettede var
alene ude på altanen to gange, hvor de havde nogle dybe samtaler om familie og
venner. De lærte hinanden lidt bedre at kende. Han var ude på altanen for at
ryge. Forurettede røg ikke, men var derude samtidig. Vidne 4 og nogle af de an-
dre kom ud på altanen på skift. De stod på altanen mellem 5 og 10 minutter pr.
gang. Han skulle derud og Forurettede fulgte efter. Han spurgte hende ikke,
men hun fulgte bare med. De var også alene i køkkenet om morgenen, da de
andre var gået hjem. De var ikke alene derudover. Han opfattede øjenkon-takten
og smilene flere gange i løbet af aftenen som flirt. Hvis man kigger en anden
person i øjnene i flere sekunder, virker det som om, at man er lidt inte-resseret.
Det var hans opfattelse, at det var gensidigt.

Stemningen i løbet af aftanen var rigtig god, og de hyggede sig alle sammen.
Han ved ikke med sikkerhed, hvor meget Forurettede fik at drikke, men
omkring seks drinks på hele aftenen. Der var ingen stoffer til festen.

Folk begyndte at tage hjem omkring kl. 4.00-4.30. Han tog ikke med hjem,
fordi han ikke følte, at det var tid til at tage hjem. Han hyggede sig rigtig godt
med Forurettede. De stod på altanen, da Vidne 4 kom ud og sagde, at de an-dre
ville hjem. Han havde en god samtale med Forurettede, så han valgte at blive.
Tiltalte gik med ind og sagde til Vidne 4, at hvis det var okay med Forurettede,
ville han blive. Forurettede kom ind efterfølgende og sagde, at det var fint. Han
og Forurettede vidste begge to godt, at det var okay, at han blev. De følte begge
to, at de hyggede sig rigtig meget. Da hun kom ind, havde de øjenkontakt. Hun
sagde, at hun var helt okay med, at han blev.

Omkring kl. 4.00-04.30 lagde han sig på sofaen med tøj på. Han lukkede øj-
nene lidt. Han hørte, at Forurettede gik i gang med at rydde op. Han ville
hjælpe, så han gik ud i køkkenet til hende. De ryddede op i hele lejligheden. De
kys-sede i køkkenet flere gange. Det var kys på fælles initiativ, når de kiggede
på hinanden. Derefter gik hun på toilettet, og han lagde sig tilbage på sofaen.
Hun gik på værelset og kom ud igen iført en hvid t-shirt og sorte trusser. Hun
havde taget sit andet tøj af. Hun inviterede ham ind på værelset. Hun spurgte,
om han ikke hellere ville sove derinde i stedet for på sofaen, og han svarede jo.
Han havde stadig sit tøj på. De gik ind på værelset. Lyset blev slukket, og han
tog tøjet af med undtagelse af sine underbukser. De lagde sig i sengen og
kyssede. Hun rørte ved ham på indersiden af lårene og på over-kroppen. Hun
lagde sig om på siden. Han trak ned i hendes trusser. Hun lag-de sig på ryggen,
tog trusserne ned, og lagde sig på siden igen. De havde derefter samleje. De
faldt i søvn. Hun lå på siden, og han vendte sig rundt og faldt i søvn. De lå med
ryggen mod hinanden. De sagde ikke noget til hinan-den. De sagde ikke godnat.
De vågnede op igen, kiggede på hinanden og kyssede igen og rørte ved
hinanden. Hun gav ham et blowjob og red ham. Hun lagde sig ned for at skifte
stilling. Hun lå på siden, lidt på maven, oghav-de benene spredte. Han stod på
knæene og penetrerede hende bagfra. Hun sad lidt op med benet fremme. De
havde samleje indtil, han kom, men han



/

side 4

kom ikke oppe i hende. Han trak sig ud inden, han fik udløsning. Derefter faldt
de i søvn og vågnede igen. Da han skulle hjem, lå de i sengen. Hun sag-de, at
hun havde en aftale. Han tænkte, at det var fint, da han alligevel havde tænkt sig
at tage hjem, da de vågnede. Han steg ud af sengen og tog tøj på. Han gik mod
hoveddøren og kiggede tilbage og sagde, at det var hyggeligt, og at de måske
kunne ses igen en anden gang. Forurettede sagde, "ja, det kan godt være".

Dagen efter skulle han læse op til sin svendeprøve og sad i sine forældres
sommerhus. Han sad og tegnede i et tegneprogram. Han fik en besked fra
Person 1 om, at han var blevet anmeldt for voldtægt. Han troede først, at det var
for sjov, men det var det ikke. Han blev ringet op af politiet, som var på hans
adresse i Lyngby. De sagde, at han havde nogle timer til at finde en for-
svarsadvokat. Han var meget frustreret. Det var et kæmpe chok. Han havde ikke
de fjerneste tanker om, at hvad det var for noget. Han forstod det over-hovedet
ikke. Han tog efterfølgende til afhøring på politistationen.

Da de lå i sengen, rørte de begge ved hinanden. Han rørte hende på siden af
hoften og på inderlåret. Hun havde lidt åbne ben, så han kunne røre imellem
benene. De kyssede, imens de rørte ved hinanden. Der blev ikke sagt noget. De
nød det og sagde ikke så meget. Han tænkte ikke på noget tidspunkt, at hun ikke
ville have sex med ham. Han husker ikke, at hun skulle have samlet benene på
noget tidspunkt. Hun rykkede ikke væk fra ham på noget tids-punkt. Da hun tog
trusserne af og lagde sig på siden, rykkede hun sin bagdel tættere på ham,
hvorefter han penetrerede hende. Derefter faldt de i søvn.

Han begyndte med at tage hendes trusser ned, men hun dem selv helt af. Hun
havde selv taget t-shirten af, da de lå og kyssede. Han rørte hende på bryster-ne,
da hun lå på siden, og han var i gang bagfra. Han rørte hende på bryst-vorten.
Hun tog hun hans hånd væk. Det kan være et meget følsomt punkt, så derefter
respekterede han det og gjorde ikke mere ved det. Hun sagde ik-ke noget, men
flyttede bare hånden.

I sengen havde han underbukser på til at begynde med. Han tog sine under-
bukser af og tog ned i hendes trussekant, hvorefter hun selv tog dem helt af.
Han tog sine af kort før, at hun tog sine af. Han penetrerede hende i ca. fem
minutter. Det var i samme stilling hele tiden. Der blev ikke sagt noget. Han fik
ikke udløsning.

Da de vågnede igen, kyssede de igen, og hun gav ham oralsex og red ham. Der
blev ikke sagt noget hele vejen igennem. Hun stønnede en lille smule. Da hun
red ham, brugte hun sine færdigheder og erfaring. Hun gjorde sig umage, da
hun red ham. De havde øjenkontakt under det meste af samlejet. Hun stønnede
lidt, da hun red ham og kom tættere på ham, og de kyssede et par gange. Hun
var ret tæt på ham, så han kunne høre hende stønne. Han penet-rerede hende
derefter bagfra. De faldt i søvn igen, og da de vågnede, tog han hjem.



/

side 5

Undervejs tænkte han, at hun var vågen. Det var hans opfattelse, da hun selv tog
trusserne af, lagde sig på siden og rykkede sig tættere på ham. Hun skub-bede
ham ikke væk. Hun sagde ikke stop, at han skulle lade være, eller at hun ikke
ville. Det er han sikker på, at hun ikke gjorde. Da hun spurgte ham, om han ville
sove på værelset, snakkede de ikke om, hvad der skulle ske. Hun sagde ikke, at
hun ikke ville have sex. Han tænkte, at de skulle have sex, og at hun også var
med på det.

Hun tog initiativet til oralsex. Han rørte hende blidt på ryggen imens. Han førte
ikke hendes hoved. Hun gjorde det selv. Det stod på i ca. et minut. Hun
stoppede for at skifte stilling til at ride ham. Det var også på hendes eget ini-
tiativ. Han tog ikke på noget tidspunkt fat i hende. Hun tog heller ikke fat i ham.

Adspurgt af forsvareren forklarede tiltalte, at de havde drukket i løbet af af-
tenen. Han oplevede Forurettede sådan, at de kunne føre en samtale, og at hun
forstod, hvad der foregik omkring hende. Det gjaldt under hele forløbet. Han
havde ikke på noget tidspunkt en opfattelse af, at hun ikke forstod, hvad der
foregik omkring hende.

Han husker ikke, at han talte med Forurettede om, at han ville sove der. Der var
en fælles forståelse af, at han skulle blive. Han oplevede, at hun ønskede, at han
skulle blive. Det gik begge veje.

Han lagde sig på sofaen, da de andre var kørt. Han så og hørte, at Forurettede
ryddede op. Han ville gerne hjælpe, så det gjorde han. Stemningen var god. De
sang og kyssede. Der var musik på anlægget. De hyggede sig rigtig me-get. Han
lagde sig derefter på sofaen igen, fordi han tænkte, at han skulle so-ve der, men
hun inviterede ham ind på værelset. Hun havde taget noget af tø-jet af.

Da han havde taget sine underbukser af, tog hun sine underbukser af. Han
havde erigeret lem. Der var ikke nogen tvivl om, at han havde lyst til sex. Det
var hans opfattelse, at hun skubbede sig tættere på ham med sin numse for at
vise, at hun gerne ville.

Han fik ikke udløsning ved det første samleje, men fik udløsning ved det an-det
samleje. Han trak sig ud af hende inden, at han fik udløsning. Han ved ik-ke
med sikkerhed, om der kom lidt på hende.
..."

Forurettede har til retsbogen afgivet følgende forklaring for lukkede døre:

"...
[ Dørlukning ]



/

side 6

[ Dørlukning ]



/

side 7

[ Dørlukning ]



/

side 8

[ Dørlukning ]



/

side 9

[ Dørlukning ]



/

side 10

[ Dørlukning ]



/

side 11

[ Dørlukning ]



/

side 12

[ Dørlukning ]

..."

Vidne 1 har til retsbogen afgivet følgende forklaring:

"...
Vidnet forklarede, at hun den 21. februar 2021 var til fest i Forurettedes
lejlighed. Hun og Forurettede er veninder. Der kom nogle drenge. Det var
vidnets barn-domsvenner fra By 1. Hun kendte ikke Tiltalte så godt. Drengene
spurgte, om Tiltalte måtte komme med. Forurettede og vidnet var usikre, men
kiggede på hans Facebook-profil og syntes, at han så rar ud, så han måtte gerne
komme. Drengene kom ved 21-tiden. Vidnet og Forurettede havde drukket
inden da. De havde drukket nogle drinks, som hun havde lavet i en stor mixer.
De havde drukket en flaske vin til maden. De havde vist også fået nogle shots.
Vidnet og Forurettede havde det hyggeligt. Hun husker ikke, hvor mange drinks
de fik. Både vidnet og Forurettede var lidt berusede. De havde det rigtig sjovt.

Drengene kom ved 21-tiden. De havde det sjovt og spillede beer-pong. De var
alle konkurrence mennesker, så de lavede hold og gav den gas med beer-pong.
Forurettede drak i løbet af aftenen, men vidnet så ikke hvor meget. Hun mi-
xede drinks til dem alle sammen, både Forurettede og drengene. De lavede det i



/

side 13

en stor mixer, hvor de hældte en masse i og smagte det til. Stemningen var
rigtig god. De havde ikke haft det så sjovt i lang tid. Det var bare hyggeligt, og
der var ingen drama. Hun var lidt rundt omkring, snakkede med Forurettede og
drengene, og så spillede de beer-pong. Hun talte også med Tiltalte i lø-bet af
aftenen. Han var glad. De var alle berusede. Hun nåede selv et stadie, hvor hun
var meget fuld. Der var ikke dårlig stemning på noget tidspunkt. Det var nogen
af de andre drenge, der var mest fulde. Den ene faldt i søvn på sofaen, og den
anden forsvandt pludseligt. Nogen af drengene var mere fulde end Forurettede
og Tiltalte. Det var Person 1, der blev hentet af sin søster, fordi han var meget
fuld. Det var mellem kl. 1.00 og kl. 3.00. De vidste ikke, hvor han var, så de
andre drenge ringede til ham, og fandt ud af, at han var blevet hentet.
Forurettede og Tiltalte snakkede sammen alene på altanen i 30-40 minut-ter.
Hun ved ikke, hvad de talte om. Alle spurgte, hvor de var, og hun sagde, at de
var på altanen. Hun spurgte Forurettede, om hun syntes, at Tiltalte var sød. De
talte, som piger taler om drenge. Hun spurgte, om Tiltalte kunne være en fyr for
Forurettede. Forurettede svarede, at han virkede rigtig sød. Hun husker ik-ke,
om Forurettede sagde mere. Hun husker ikke, at hun have talt med Tiltalte om
Forurettede.

Der var en episode, hvor Tiltalte ændrede lidt adfærd. Han kastede hendes
telefon tilbage til hende med et aggressivt kast. Derudover var der ikke no-get.
Hendes telefon havnede på gulvet. Telefonen lå ved musikken, og hun ville hun
have den tilbage. Hun syntes, at det var lidt underligt, at han kaste-de den på
den måde. Der skete ikke andet end det. Det var det eneste tids-punkt, hvor han
ikke var den glade Tiltalte. Han ramte måske et punkt, hvor han var meget fuld.
De andre drenge gik mellem kl. 3.00 - 4.00 eller mellem kl. 4.00 - 5.00. Hendes
kæreste kom og hentede hende mellem kl. 4.00 -5.00. Vidnet var den sidste, der
gik. Stemningen var fin nok. Forurettede gik og gjorde rent, og de grinte lidt.
Forurettede fulgte hende til døren, fordi vidnets kæ-reste var kommet for at
hente hende. Hun syntes, at det var lidt mærkeligt, at Tiltalte blev. Hun mener,
at Tiltalte boede lidt længere nede af gaden, men er ikke sikker. De andre
drenge havde nævnt, at han havde en kæreste. Hun spurgte Forurettede, hvorfor
han skulle blive der. Forurettede svarede, at det bare var hyggeligt. Hun spurgte
Forurettede, om de skulle have samleje, og Forurettede sagde nej. Hun sagde
udtrykkeligt, at der ikke skulle ske noget. Vidnet sagde til Forurettede, at de
ikke skulle lave noget, fordi Forurettede havde klamydia. Forurettede sagde
"nej nej", at der ikke skulle ske noget, men fnisede samtidigt. Vidnet kunne
mærke, at Forurettede var lidt påvirket af alkohol, og vidnet tænkte, at det var
derfor, hun fnisede. Vidnet sagde farvel og sagde "husk det nu" til Forurettede,
og Forurettede sagde "nej nej", inden vidnet gik.

Hun ved ikke, om der var noget kysseri mellem Forurettede og Tiltalte i løbet af
aftenen. Hun ved ikke, hvad der skete på altanen. De virkede som to mennes-
ker, der prøvede at lære hinanden at kende. Forurettede havde kun mødt de
andre drenge én gang før, og mødte Tiltalte for første gang. Vidnet så dem ikke
kysse på noget tidspunkt. Vidnet talte ikke med Tiltalte om, hvorvidt der skulle
ske noget.



/

side 14

Forurettede skrev til hende om morgenen på Facebook. Hun husker ikke det
præ-cise tidspunkt. Forurettede var rigtig ked af det, da hun var vågnet ved, at
Tiltalte var oppe i hende. Forurettede var forvirret. Vidnet skrev, at hun skulle
gå ind til hendes kusine, Vidne 2, der også bor i lejligheden, men det valgte
Forurettede ikke at gøre. Hun svarede først Forurettede lidt efter, omkring kl.
7.00. Hun hus-ker ikke præcis, hvad hun skrev, men noget med, hvad der var
sket, og hvor-for hun ikke var gået ind til sin kusine. Forurettede skrev, at hun
var vågnet ved, at Tiltalte var oppe i hende. Hun mener, at Forurettede skrev lidt
kort om, hvad der sket. Forurettede skrev meget forvirrende. Vidnet kunne ud
fra beskederne mærke, at Forurettede var meget ked af det. Vidnet lå og sov, så
hun svarede, da hun vågnede. Hun mener, at hun skrev, at Forurettede skulle gå
ind til kusinen. Forurettede valgte i stedet at gå i bad, vaske sengetøjet og gå
ned til sin søster uden at gå ind til kusinen. Vidnet skrev med Forurettede hele
formiddagen. Vidne 3 skrev til vidnet, at hun og Forurettede ville gå til politiet.
Vidnet blev ringet op af ved 12-tiden og afhørt telefonisk af en politibetjent.
Forurettede og Vidne 3 var vist på politistationen hele dagen. Hun skrev kort
med Vidne 3 om, at de var inde ved politiet. Hun skrev med Forurettede senere
på dagen.

Vidnet og Forurettede mødtes om mandagen og spiste frokost. Hun kunne mær-
ke, at Forurettede var ked af det. De talte ikke så meget om episoden, da
Forurettede ikke ville tale om det. Forurettede var meget rørt. De har
efterfølgende talt meget kort om det. Det har været meget underligt. Vidnet har
følt lidt skyldfølelse, da det var hendes venner, der havde taget Tiltalte med. Da
Forurettede skrev, hvad der var sket, blev hun rigtig ked af det på Forurettedes
vegne. Hun følte skyldfølelse.

Foreholdt bilag 4-1, afhøringsrapport af 21. februar 2021, kl. 11.57, foreta-get
telefonisk og ikke underskrevet, side 2, øverste afsnit ff, bekræftede vid-net, at
det var korrekt, at hun har forklaret således. Det flabede var, at Tiltalte grinede
lidt efter, at han kastede telefonen til hende. Det var kun i for-bindelse med
kastet med telefonen, at hun syntes, at han var flabet. Tiltalte virkede ikke mere
fuld end vidnet.

Adspurgt af forsvareren forklarede vidnet, at Forurettede havde mødt de andre
fyre før, hvor vidnet også var til stede. Det var tre eller fire uger forinden. Det
var omkring den 31. januar 2021. Den aften havde de det også super sjovt. Da
drengene nævnte endnu en kammerat, kiggede vidnet og Forurettede på Tiltaltes
Facebook-profil. Hun husker, at hun skrev til Person 2 og spurgte, hvad
drengens navn var for at "tjekke ham ud". De skrev derefter, at han ger-ne måtte
komme med. Hun mener, at der blev kommunikeret på sms eller på Snapchat.
De skrev i hvert fald vedrørende hans navn. De ville som piger gerne kigge på
fyre og se, om de var tiltrækkende. Forurettede har haft en del fy-re, hvor det
ikke er gået så godt. Forurettede er blevet afvist en del gange. Derfor ville de se,
om Tiltalte så sød og godt ud. Drengene kan godt have opfattet, at det var
derfor, at de ville have hans navn. Vidnet ville også gerne se, om det var en fyr,
hun selv kendte. Det var ikke unormalt. Hun og Forurettede tænk-



/

side 15

te, om det kunne være en fyr, som Forurettede kunne synes var lidt sød.

Hun har ikke gennemlæst sine beskeder med Forurettede siden, at politiet
sagde, at hun skulle sende screenshots. Hun synes, at det er et rigtig følsomt
emne, så hun har ikke haft lyst til at læse det. Hun og Forurettede skrev sammen
i løbet af natten. Hun spurgte Forurettede, om Tiltalte kunne være noget.
Forurettede svare-de med en smiley med hjerter som øjne. Det var kl. 00.00
eller kl. 01.00.

Vidnet har en video af fyrene fra aftenen. Hun har ikke nogen video med
Tiltalte på, men kun af de andre drenge, fordi de var nogle fjollehoveder. Poli-
tiet var kun interesseret i beskederne, så politiet har ikke fået videoerne.

Til festen var de vidnet, Forurettede, Person 2, Person 1, Vidne 4 og Tiltalte. De
var seks mennesker. Kusinen, Vidne 2, var på sit værelset sammen med en fyr.
Kusinen kom kun ud en gang i mellem for at få noget at drikke.

Vidnet forlod stedet mellem kl. 4.00 og 5.00 og havde en snak med Forurettede
i døren på vej ud. Forurettede sagde, at der ikke skulle ske noget, men fniste
samti-dig. Hun var præcis, men lidt fjollet bagefter. Forurettede var stoppet med
at drikke lidt før, men var alligevel lidt fjollet.

Foreholdt bilag 4-1, side 2, andet afsnit, forklarede vidnet, at det var ved
slutningen af festen, at Forurettede ikke virkede synderligt alkoholpåvirket.

Foreholdt, at Forurettede har forklaret i retten, at hun holdt op med at drikke
ved midnat og måske havde fået en enkelt genstand efter midnat, forklarede
vid-net, at hun ikke husker det sådan, at Forurettede stoppede med at drikke ved
mid-nat, men at Forurettede på et tidspunkt begyndte at drikke vand. Hun så, at
Forurettede sad med et glas vand i hånden, men det var ikke omkring kl. 24.00.
Forurettede drak vand løbende.
..."

Vidne 2 har til retsbogen afgivet følgende forkla-ring:

"...
Vidnet forklarede, at hun er Forurettedes kusine. Hun var til stede i lejligheden
den aften, der var fest, men hun var ikke en del af festen. Hun var på sit væ-
relse. Hun er ryger, så en gang i mellem var hun ude og ryge. Der var høj
musik. Hun røg på altanen, hvor hun talte med de andre, hvis de også stod og
røg. Hun talte ikke rigtig med Forurettede. Forurettede ryger ikke, så hun var
der ikke rigtig, når vidnet var ude for at ryge. Forurettede var påvirket, men hun
væl-tede ikke rundt. Vidnet kunne mærke det på Forurettede. Der var fire
drenge og to piger, inklusiv Forurettede. Hun talte kort med drengene på
altanen. Tre af drengene havde hun mødt til Forurettedes fødselsdag. Den fjerde
var Tiltalte, som hun ikke kendte. Den sidste gang hun røg, præsenterede hun
og Tiltalte sig for hinanden. Tiltalte sagde, at han blev kaldt "Navn", og hun
jokede



/

side 16

med, at det var ligesom Virksomhed 2. Det var smalltalk. Alle drak og var
påvirkede, men Tiltalte var ikke påvirket udover det normale.

Der var høj musik, grin og snak i stuen, og der blev spillet beerpong. Der blev
danset og trampet lidt rundt, så der var larm til festen. Hun prøvede at sove,
men kunne ikke sove før, at alle var gået, og der blev ro.

Hun husker ikke, om det var de tre drenge udover Tiltalte, der gik først, el-ler
om det var Vidne 1. Der var nogen, der gik, hvorefter hun hørte hun, at
Forurettede og Tiltalte gik og hørte stille musik og ryddede op. Tiltalte sang
med på sangen. De talte ikke, eller også kunne vidnet ikke høre det. Det kun-ne
også være Forurettede, der sang. Hun hørte, at Forurettedes dør lukkede. Hun
faldt i søvn, da de gik ind på værelset. Hun formodede, at de gik ind på
værelset. Vidnets værelse er lige ved siden af hoveddøren, så hun kan høre
hoveddø-ren, hvis den går op eller i. Hun hørte ikke hoveddøren gå, forud for at
Forurettede dør blev lukket. Vidnet faldt derefter i søvn.

Hun vågnede på et tidspunkt ved, at Forurettede bankede på hendes dør, men
vågnede ikke helt. Forurettede åbnede døren, og vidnet vågnede med et chok,
fordi de normalt ikke åbner hinandens døre, da de respekterer en lukket dør.
Hun kunne ikke se så godt, da hun ikke havde sine briller på. Forurettede satte
sig på sengen og forklarede, at hun var vågnet op ved, at Tiltalte var i gang med
at have sex med hende. Vidne 3 var der også på det tidspunkt og stod i døren.
De sagde, at de bare ville sige, at de var på vej til politistationen. Hun tror, at
klokken var omkring kl. 10.00. Forurettede satte sig på vidnets seng. Det var
meget unormalt, at hun kom ind og græd. Vidnet så, at Vidne 3 stod i døren og
troede først, at det handlede om deres far, der har tidlig Alzhei-mers.
Forurettede fortalte imidlertid hurtigt, hvad der var sket mellem hende og
Tiltalte.

Adspurgt af forsvareren forklarede vidnet, at hun er ryger og var ude på alta-
nen. Hun så én gang, at Tiltalte og Forurettede stod og snakkede sammen ude
på altanen.
..."

Vidne 3 har til retsbogen afgivet følgende forklaring:

"...
Vidnet forklarede, at hun den 21. februar 2021 var på arbejde i Virksomhed 1,
som ligger nedenunder Forurettedes hjem. Forurettede skrev kl. 8.30, om hun
måtte komme ned til hende på et tidspunkt. Forurettede skrev igen ved 9-tiden
og spurgte, hvornår vidnet havde pause, og hun svarede, at det havde hun kl.
10.30. Forurettede skrev, at hun lige ville komme ned for at snakke. Vidnet
skrev "selvfølgelig", og Forurettede skrev, at hun lige ville tage et bad, og så
ville hun komme. Det gik højst et kvarter, inden Forurettede kom ned i
butikken, så klok-ken var omkring 09.15. Forurettede kom ind i butikken, og
lige idet hun så vid-net, brød hun ud i gråd. De gik ned i kælderen for at være
alene. Hun kunne



/

side 17

se, at der var noget galt. Forurettede fortalte, at der havde været en fest med
Vidne 1, hvor der var kommet nogen fyre, som Vidne 1 kendte, og at hun havde
sovet sammen med den ene fyr. Forurettede sagde, at hun i forvejen havde sagt,
at der ikke skulle ske noget, og at de bare skulle sove. Forurettede fortalte, at
hun vågnede ved, at fyren var i fuld gang. Da han var færdig, havde Forurettede
spurgt ham, hvorfor de endte med at være sammen, når hun havde sagt aftenen
før, at der ikke skulle ske noget. Forurettede sagde, at han svarede, at det kunne
han godt se og sagde undskyld. Forurettede stortudede og rystede, mens hun
fortalte. Vidnet kunne fra begyndelsen af mærke, hvor Forurettedes for-klaring
bar hen, og hun fornemmede, hvad Forurettede skulle til at sige. De talte i ca.
10 minutter. Hun sagde til Forurettede, at de skulle tage til politiet. Hun ringe-
de og skrev til Vidne 1, som gav vidnet navnet på fyren. De fortalte, at de ville
tage ind til politiet. Hun ringede også til deres mor. Forurettede sagde, at hun
ville op og hente noget i lejligheden. Vidnet sagde til sine kolleger, at hun og
Forurettede måtte gå, og om nogen ville tage hendes vagt. De gik derefter op i
Forurettedes lejlighed, hvor hun hentede nogle ting. Hun spurgte, om
Forurettede havde vasket sengetøjet og været i bad. Forurettede svarede ja. Hun
spurgte til det tøj, som Forurettede havde haft på. De tog det med sammen med
et trusseind-læg. De ringede til en taxa, der kørte dem til politistationen på
Hovedbane-gården. Det var vidnet, der foreslog, at de skulle gå til politiet.
Forurettede var stadig i chok, så det var vidnet, der måtte tage initiativet.
Forurettede sagde ikke noget, men accepterede det ligesom bare. Vidnet var
med på politistationen og med til undersøgelsen hos CSO (Center for Seksuelle
Overgreb).

De tog derefter hjem til deres mor. Forurettede havde haft en hård dag. Der var
mange ting, hun skulle, både med afhøring og undersøgelse på CSO. Vidnet og
moren kunne mærke, at de skulle være ved Forurettede. Forurettede blev og sov
sammen med vidnet på vidnets værelse.
..."

Vidne 4 har til retsbogen afgivet følgende for-klaring:

"...
Adspurgt af forsvareren forklarede vidnet, at han er venner med Tiltalte. De har
kendt hinanden i 8 år og været bedste venner i 7 år. De kender hinanden fra
efterskolen. De har været som ying og yang i 7 år.

I februar skulle de til fest hos Forurettede. Vidnet, Person 1 og Person 2 skulle
til fe-sten. De kendte Forurettede fra en tidligere fest hos hende, men kendte
hende ik-ke derudover. De spurgte, om Tiltalte måtte komme med, hvilket
pigerne sagde var i orden. Til festen var der i følge hans opfattelse en flirtende
stem-ning mellem Tiltalte og Forurettede. Det var de to, der talte meget
sammen. Der var ikke andre, der talte sammen på denne måde. Han mener, at
de flirtede med hinanden. Når den ene gik ud for at få luft, gik den anden med.
De op-søgte hinanden efter hans opfattelse. De var berusede, men ikke "fulde
ful-de". De havde alle kontrol over sig selv, også Tiltalte og Forurettede.



/

side 18

Person 1 forlod festen først, da hans søster hentede ham. Det var en overraskel-
se for dem, fordi de også skulle have været med i den bil, men Person 1 var bare
taget afsted, fordi han var for fuld. De ringede til Person 1's søster, som gerne
ville hente dem også. Søsteren hentede vidnet og Person 2. De bor på Vej.
Tiltalte bor i Lyngby og plejer at sove hos vidnet, når de er til fest. Da Person
1's søster kom, sagde Tiltalte, at han blev og sov i lejligheden. De andre tog
afsted. Han ved ikke, om det var aftalt med Forurettede, men det gik han ud fra.
Ellers havde Tiltalte vel ikke sagt nej til et lift.
..."

Oplysningerne i sagen

Der er dokumenteret erklæring af 21. februar 2021 fra Retspatologisk Afde-
ling, Retsmedicinsk Institut, hvoraf blandt andet fremgår:

"...
KONKLUSION:
Ved undersøgelsen den 21-02-2021 kl. 14.30 af Forurettede, CPR nr. fandtes en efter det oplyste
23-årig kvinde med alderssvarende udseende. Legemsbygnin-gen var normal og
ernæringstilstanden let under middel. Undersøgte fremstod vågen og rolig og svarede relevant
relevant på de stillede spørgsmål. Hun medvirkede villigt til un-dersøgelsen. Undersøgte fremstod
ikke påvirket af alkohol, medicin eller euforiserende stoffer. Hun skønnedes ikke akut psykisk
påvirket.

Der fandtes ingen punktformede blodudtrædninger i øjnenes bindehinder eller andetsteds.

Af tegn på vold påvistes ...

Ved den gynækologiske undersøgelse påvistes uspecifik slimhinderødmen i vaginalind-gangen og
mulige slimhindeblødninger i endetarmsslimhinden. Disse læsioner var friske. Læsion i
vaginalindgangen kunne meget vel være opstået ved indtrængen eller forsøg her-på. Læsion i
endetarmen kunne være opstået, som af undersøgte oplyst, Udeladt. Omend anden opståelsesmåde
for læ-sionen i endetarmen, som indtrængen eller forsøg herpå ikke helt kan udelukkes.

Der fandtes ingen tegn på sygdom.

Ved mikroskopisk undersøgelse af materiale fra vaginalindgangen, vagina og endetarm-sabningen
påvistes sædceller i vaginalindgangen og vagina, tydende på nylig stedfunden sædudtømmelse i
undersøgtes vagina. Der påvistes ikke sæd i endetarmsåbningen.
..."

Personlige oplysninger

Der er af Kriminalforsorgen foretaget en personundersøgelse vedrørende til-
talte, hvoraf det blandt andet fremgår, at tiltalte er fundet egnet til betinget dom,
herunder med vilkår om samfundstjeneste.

Tiltalte har om sine personlige forhold forklaret, at han for ca. en måned si-den
blev udlært som tømrer og arbejder det samme sted, som han har stået i



/

side 19

lære. Han bor i en andelslejlighed i Lyngby.

Tiltalte er ikke tidligere straffet.

Rettens begrundelse og afgørelse
Det kan efter forklaringerne som ubestridt lægges til grund, at tiltalte havde
samleje med Forurettede den 21. februar 2021 tidligt om morgenen, og det
afgø-rende er derfor, om Forurettede havde givet samtykke hertil, og om hun
havde mulighed for at modsætte sig det.

Det kan efter bevisførelsen endvidere lægges til grund, at både tiltalte og
Forurettede havde drukket en del alkohol i løbet af aftenen.

Tiltalte har blandt andet forklaret, at Forurettede inviterede ham med ind i
sengen, da de andre var gået, og de var færdige med at rydde op. De tog tøjet af
med undtagelse af deres undertøj. De lagde sig i sengen og kyssede og kælede.
Han tog undervejs sine underbukser af og trak ned i hendes trusser. Forurettede
tog herefter selv sine trusser af og lagde sin bagdel ind mod hans underkrop.
Hans lem var erigeret. Han opfattede hendes handling, som at hun gerne vil-le.
De havde herefter i fælles forståelse vaginalt samleje, men han fik ikke ud-
løsning. Forurettede sagde ikke på noget tidspunkt stop eller lad være eller lig-
nende.

Forurettede har blandt forklaret, at de lagde sig i hendes seng iført undertøj og
kyssede og kælede lidt. På et tidspunkt tog hun tiltaltes hånd væk fra sit in-
derlår og klemte sine ben sammen og sagde, at hun ville sove. Hun var i be-
handling for klamydia og var ikke interesseret i samleje med tiltalte. Hun var
meget træt, da hun havde været tidligt oppe og på arbejde forud for festen i
lejligheden. Tiltalte accepterede, at hun ville sove, og de faldt i søvn ryg mod
ryg. Senere vågnede hun som i en underlig drøm og opdagede, at tiltalte hav-de
penetreret hende og var i gang med at gennemføre et vaginalt samleje med
hende og fik udløsning. Hun lå da med sin ryg vendt mod tiltalte. Det føltes
uvirkeligt, og hun vidste ikke, hvad hun skulle gøre. Det var som om, at hun
ikke kunne gøre noget ved det.

Forurettedes forklaring har virket troværdig og detaljeret og er i
overensstemmel-se med indholdet af de beskeder, som hun samme morgen
sendte til sin ve-ninde Vidne 1, der også havde deltaget i festen i lejligheden
aftenen før. Forurettedes forklaring er endvidere underbygget af hendes søster
Vidne 3's for-klaring om Forurettedes tilstand og udtalelser, da Forurettede kom
ned til hende på hendes arbejdsplads lige efter samt af, at Forurettede sammen
med sin søster alle-rede anmeldt forholdet til politiet samme dag kl. 10.40.

Forurettede har blandt videre forklaret, at hun, straks efter at tiltalte var gået,
tog sengetøjet af og smed det i vaskemaskinen og startede den, hvorefter hun
gik i bad. Dette underbygger efter rettens opfattelse, at hun følte sig krænket og
ville vaske sporene af tiltalte væk. Derfor og da det forhold, at Forurettede og
til-



/

side 20

talte, inden tiltalte forlod lejligheden, havde sex, ikke ændrer på bevisvurde-
ringen vedrørende det første samleje, er tiltalte skyldig i den rejste tiltale. Det er
således bevist, at Forurettede ikke verbalt, fysisk eller på anden måde havde gi-
vet samtykke til samleje med tiltalte, og at hun på grund af søvn i kombinati-on
med alkoholindtag befandt sig i en tilstand eller situation, i hvilken hun var ude
af stand til at modsætte sig tiltaltes handling, da han trak hendes trus-ser ned og
penetrerede hende vaginalt. Retten har således tilsidesat tiltaltes forklaring om,
at samlejet blev gennemført med Forurettedes samtykke og der-med var
frivilligt.

Straffastsættelse
Straffen fastsættes til 1 år og 2 måneder, jf. straffelovens § 216, stk. 1.

Retten har ved strafudmålingen lagt vægt på de oplyste omstændigheder ved-
rørende voldtægten og har ikke fundet grundlag for at fravige udgangspunk-tet
for straffens længde i opadgående eller nedadgående retning. Henset til at der er
tale om voldtægt, har retten ikke fundet grundlag for at gøre straffen hel eller
delvist betinget uagtet tiltaltes i øvrigt gode personlige forhold.

Erstatning
Den nedlagte erstatningspåstand henskydes efter retsforkvindens bestemmel-se
i det hele til behandling ved Erstatningsnævnet.

Thi kendes for ret:

Tiltalte straffes med fængsel i 1 år og 2 måneder.

Tiltalte skal betale sagens omkostninger, herunder 18.845,00 kr. + moms i salær
til den beskikkede forsvarer, advokat Asger Bagge-Jørgensen.

Dommer



/